
FORSLAG
Kultur- og Uddannelsesudvalget opfordrer Udenrigsudvalget og Udvalget om International Handel, som er korresponderende udvalg, til at optage følgende forslag i det beslutningsforslag, de vedtager:
[bookmark: ProcPageAD]A.	der henviser til, at de kulturelle og kreative sektorer ikke indgår i handels- og samarbejdsaftalen;
B.	der henviser til, at handels- og samarbejdsaftalen kun nævner uddannelse i forbindelse med cybersikkerhed og behovet for at oplyse borgerne om hermed forbundne problematikker;
C.	der henviser til, at fri bevægelighed er en central europæisk værdi og en af de grundlæggende frihedsrettigheder som fastsat i EU-traktaterne; der henviser til, at fri bevægelighed mellem Det Forenede Kongerige og EU ikke længere er tilgængelig for hverken britiske borgere eller EU-borgere siden brexit; der henviser til, at EU-borgere kan opholde sig i Det Forenede Kongerige uden visum i op til seks måneder om året, og at britiske statsborgere kan opholde sig i EU i op til 90 dage inden for en periode på 180 dage;
D.	der henviser til, at Det Forenede Kongerige ensidigt besluttede ikke at deltage i Erasmus+-programmet for 2021-2027, der dækker uddannelses-, ungdoms- og idrætssektoren; der henviser til, at britiske institutioner stadig kan være tilknyttet Erasmus Mundus og Jean Monnet-aktiviteterne;
E.	der henviser til, at Erasmus+ ikke blot er et mobilitetsprogram, men et effektivt redskab til at kunne udveksle viden, fremme akademisk samarbejde, støtte individuel udvikling, knytte stærke og varige bånd og fremme forståelsen mellem mennesker med forskellig kulturel baggrund, institutioner og deres medlemmer samt en bred vifte af interessenter og deres organisationer og netværk, der bidrager til udviklingen af politikker og praksis;
F.	der henviser til, at Det Forenede Kongerige valgte ikke at tilslutte sig Horisont Europa-programmet 2021-2027, som omfatter forskning og innovation; der henviser til, at handels- og samarbejdsaftalen giver mulighed for britisk deltagelse i Horisont Europa;
G.	der henviser til, at Det Forenede Kongerige var en af de mest populære destinationer for Erasmus+‑deltagere indtil brexit‑folkeafstemningen;
H.	der henviser til, at lande uden for EU kan tilslutte sig Erasmus+ og Det Europæiske Solidaritetskorps som associerede lande;
I.	der henviser til, at EU-borgere, der studerer på britiske højere læreanstalter, nu som følge af brexit ikke længere har ret til "hjemmegebyrer", men skal betale højere, internationale studiegebyrer, hvilket gør studierne uoverkommeligt dyre for langt hovedparten af dem og går endnu hårdere ud over unge studerende fra socialt dårligt stillede miljøer;
J.	der henviser til, at ungdoms‑ og skoleudvekslinger er blevet voldsomt berørt af brexit; der henviser til, at undersøgelser foretaget af organisationer, der repræsenterer rejsebranchen, har vist, at antallet af elever og studerende, der rejste til Det Forenede Kongerige med europæiske rejsearrangører af skolerejser og andre uddannelsesmæssige, kulturelle eller idrætsrelaterede grupperejser, var 83 % lavere i 2022 end i 2019, det sidste år før coronapandemien brød ud[footnoteRef:1];  [1:  Overhuset, Udvalget om Europæiske Anliggender, The future UK-EU relationship — Fourth Report of Session 2022–23, 29. april 2023. ] 

K.	der henviser til, at Det Forenede Kongerige besluttede ikke at deltage i programmet for Det Europæiske Solidaritetskorps (ESC) 2021-2027, der dækker frivilligt arbejde og ungdomsengagement;
L.	der henviser til, at Det Forenede Kongerige ensidigt besluttede ikke at deltage i programmet Et Kreativt Europa 2021-2027, der dækker de kulturelle og kreative sektorer;
M.	der henviser til, at nærved halvdelen af projekterne under Et Kreativt Europa omfattede mindst én britisk partner i programmeringsperioden 2014-2020[footnoteRef:2]; [2:  Underhuset, Udvalget om det Digitale Område, Kultur, Medier og Sport, The potential impact of Brexit on the creative industries, tourism and the digital single market — Second Report of Session 2017–19, 25. januar 2018. ] 

N.	der henviser til, at den frie bevægelighed har været til gavn for alle segmenter af de kulturelle og kreative sektorer, herunder den audiovisuelle sektor, festivaler, teaterselskaber, bands, orkestre, danse- og opvisningsensembler, både fra EU og Det Forenede Kongerige;
O.	der henviser til, at Det Forenede Kongerige fortsat er part i den europæiske konvention om grænseoverskridende fjernsyn, og at audiovisuelle værker af britisk oprindelse betragtes som "europæiske programmer" i henhold til artikel 1, stk. 1, litra n), og stk. 3, i direktivet om audiovisuelle medietjenester[footnoteRef:3] (AVMS-direktivet); der henviser til, at Det Forenede Kongerige gennemførte AVMS‑direktivet i overgangsperioden, da denne lovgivning faldt ind under anvendelsesområdet for bibeholdt EU-lovgivning; [3:  Direktiv 2010/13/EU om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester) (EUT L 95 af 15.4.2010, s. 1).] 

P.	der henviser til, at handels- og samarbejdsaftalen omfatter en undtagelse for kultur, hvorved audiovisuelle tjenester ikke er omfattet af dens anvendelsesområde;
Q.	der henviser til, at Windsor-aftalen er et vigtigt skridt til at løse op for spændingerne i de EU-britiske relationer og har skabt grundlag for at afsøge mulighederne for yderligere samarbejde;
R.	der henviser til, at Det Forenede Kongerige og EU bekender sig til mange af de samme værdier inden for kultur og uddannelse, navnlig den akademiske frihed og den kunstneriske frihed;
S.	der henviser til, at krigen i Ukraine har vist, at Det Forenede Kongerige fortsat er nært knyttet til EU via historiske, geografiske og kulturelle bånd;
Generelle bemærkninger
1.	udtrykker dyb beklagelse over den britiske regerings ensidige, politiske beslutning om ikke at deltage i programmerne Erasmus+, Et Kreativt Europa og Det Europæiske Solidaritetskorps på trods af den åbenhed, som EU's forhandlingsteam har udvist; understreger, at denne beslutning er til ulempe for begge parter og fratager mennesker og organisationer i såvel EU som Det Forenede Kongerige skelsættende muligheder for at deltage i udvekslings- og samarbejdsprojekter;
2.	bemærker, at adskillige både EU- og britiske interessenter inden for uddannelse, kultur og ungdom på ny har opfordret til, at Det Forenede Kongerige tilknyttes Erasmus+, Et Kreativt Europa, Det Europæiske Solidaritetskorps og Horisont Europa; opfordrer til, at spørgsmålet behandles i forskellige politiske sammenhænge, og at praktiske, mellemliggende løsninger undersøges for at afbøde tabet af muligheder; understreger, at hvis Det Forenede Kongerige ønsker at genassociere sig med EU-programmer, bør dets finansielle bidrag være rimeligt og sikre inklusion og mangfoldighed for deltagerne i programmerne;
3.	erkender, at den britiske udtræden af EU har medført uforholdsmæssigt omstændelige bureaukratiske byrder; bemærker med bekymring den usikkerhed og de vanskeligheder, der er påført studerende, lærere, udøvende kunstnere og kulturarbejdere, der ønsker at studere, undervise, optræde eller arbejde i Det Forenede Kongerige, navnlig manglen på tilgængelige oplysninger om administrative krav og de uhørt voldsomme administrative byrder, dette har pålagt både britiske og medlemsstaternes konsulater og forvaltninger;
4.	bemærker med tilfredshed, at talrige uddannelses-, ungdoms- og kulturinstitutioner og -organisationer i EU og Det Forenede Kongerige fortsætter deres forbindelser på bilateralt grundlag på trods af manglende finansiering og øgede administrative byrder og hindringer; er bekymret over, at ikke alle organisationer vil have råd til de ekstra menneskelige ressourcer, de har brug for til at opretholde eller stræbe efter disse forbindelser;
Uddannelse
5.	understreger de betragtelige fordele ved Erasmus+‑programmet, ikke kun for studerende på videregående uddannelser, elever på erhvervsuddannelser, voksne lærende og unge, men også for lærere, den akademiske verden, forskere, administrativt personale samt uddannelsesinstitutioner generelt og samfundet som helhed, hvilket ikke kan måles på størrelsen af programmets finansieringsramme;
6.	beklager den snævre "valuta for pengene"-tilgang, som den britiske regering har anlagt i sit syn på Erasmus+, hvormed den ser bort fra de mange fordele med hensyn til udveksling af viden og overførbare færdigheder for studerende, lærere og administrativt personale, programmets bidrag til mangfoldighed i universitetsmiljøet og på uddannelsesinstitutioner, øget gensidig forståelse, begrænsning af fordomme og forskelsbehandlinger, britiske lærendes og læreres kontaktflader med deres medeuropæere og dets bidrag til at udvide deltagernes forventninger og muligheder og forbedre deres beskæftigelsesegnethed;
7.	glæder sig over europaministeren Leo Dochertys bemærkninger med anerkendelse af, at deltagelse i Erasmus+ har været "meget gavnlig" for Det Forenede Kongerige[footnoteRef:4];  [4:  Overhuset, Udvalget om Europæiske Anliggender, Corrected oral evidence: The future UK-EU relationship, 7. marts 2023. ] 

8.	bemærker, at hele 5 % af de studerende i Det Forenede Kongerige på tidspunktet for EU-folkeafstemningen i 2016 var EU-borgere fra de øvrige 27 medlemsstater[footnoteRef:5] og således en vigtig del af det samlede antal udenlandske studerende ved britiske læreanstalter; [5:  A. Corbett og L. Hantrais: Higher education and research in the Brexit policy process, 2023.] 

9.	bemærker, at nogle Erasmus+‑projekter fra programmeringsperioden 2014-2020, som britiske organisationer deltog i, stadig var i gang i maj 2023, hvilket gør det vanskeligt at foretage en korrekt vurdering af den fulde virkning af den britiske udtræden af Erasmus+‑programmet;
10.	tager den britiske regerings oprettelse af Turing-ordningen til efterretning; beklager imidlertid, at dette program kun omfatter studentermobilitet til udlandet og ikke omfatter ungdoms- og idrætssektoren[footnoteRef:6]; bemærker, at Turing‑ordningen, som anvender den britiske regerings "valuta for pengene"-tilgang, derfor ikke kan betragtes som en tilsvarende erstatning for Erasmus+; understreger betydningen af personalemobilitet, der i øjeblikket ikke er omfattet af Turing-ordningen; [6:  Den britiske regering, Turing-ordningens websted.] 

11.	anerkender, at britiske interessenter har givet udtryk for forbehold ved Turing-ordningens virkemåde i forhold til Erasmus+, herunder manglende støtte til personalemobilitet, begrænset finansiering til udveksling uden for universitetsregi og krav om årligt tilbagevendende indsendelse af finansieringstilbud[footnoteRef:7]; [7:  Overhuset, Udvalget om Europæiske Anliggender, The future UK-EU relationship — Fourth Report of Session 2022–23, 29. april 2023.] 

12.	glæder sig over den nye mulighed for, at modtagere af Erasmus+-mobilitetstilskuddet kan tildele 20 % af tilskudsmidlerne til international mobilitet uden for de 33 lande, der deltager i Erasmus+-programmet; bemærker imidlertid, at denne del ikke fuldt ud kan anvendes til ét bestemt partnerland og ikke erstatter de muligheder, der er blevet forspildt ved den britiske udtræden af Erasmus+‑programmet;
13.	glæder sig over, at det walisiske selvstyre har oprettet Taith-programmet, som omfatter mobilitet både til og fra udlandet; bemærker, at dette program ligesom Turing-ordningen ikke dækker idrætssektoren, men støtter mobilitetsaktioner for sportshold;
14.	glæder sig over, at den skotske regering i øjeblikket er i færd med at udforme et lignende program, der omfatter mobilitet både til og fra udlandet; opfordrer den skotske regering til gennem sit program at overveje at dække de samme områder inden for uddannelse, ungdom og idræt som Erasmus+;
15.	glæder sig over den irske regerings beslutning om at finansiere Erasmus+‑mobilitet for studerende fra universiteter i Nordirland, uanset deres nationalitet, ved at indskrive dem på irske universiteter under deres udveksling; noterer sig det arbejde, som de irske myndigheder i øjeblikket udfører for at udvikle en lignende ordning for studerende på erhvervsuddannelser;
16.	er bekymret over det betydelige fald i antallet af EU-studerende, der studerer ved britiske universiteter, nemlig helt op til 50 % for førsteårsstuderende fra studieåret 2020-2021 til 2021-2022 i modsætning til antallet af studerende fra andre regioner[footnoteRef:8]; understreger, at denne situation er klart forbundet med den britiske udtræden af Erasmus+‑programmet, afskaffelsen af ligebehandlingsreglerne for studieafgifter og stipendier til EU-studerende og vanskelighederne ved at opnå et studievisum; bemærker, at EU-studerende bidrog til mangfoldighed på tværs af en bred vifte af fag, mens internationale studerende fra lande uden for EU har tendens til at være mere koncentreret inden for bestemte fagområder såsom ingeniørstudier og virksomhed; bemærker, at britiske universiteter tager imod et stigende antal udenlandske studerende, navnlig fra Indien og Kina[footnoteRef:9],[footnoteRef:10], hvilket bidrager til deres finansielle stabilitet; [8:  Higher Education Statistics Agency (HESA), Chart 6 — First year non-UK domiciled students by domicile 2006/07 to 2021/22, 2023.]  [9:  HESA, Where do HE students come from?, 2023.]  [10:  Report of the Intelligence and Security Committee of the UK Parliament on China.] 

17.	bemærker, at mange britiske universiteter kan betragtes som værende blandt de bedste i verden[footnoteRef:11]; bemærker, at afslutningen af samarbejdsprojekter mellem disse universiteter og universiteter i EU er til skade for forskning og akademisk ekspertise i Europa; [11:  The Times Higher Education World University Rankings 2023.] 

18.	bemærker, at elleve britiske universiteter er alliancepartnere som led i initiativet European Universities; beklager, at deres deltagelse vil blive afsluttet, når alliancerne af første runde udløber (ved udgangen af 2024); bemærker, at britiske universiteter har lov til at være en del af universitetsalliancer, men ikke længere kan indgå i forvaltningsstrukturen, hvilket de facto giver dem status som andenklasses partnere; tilskynder til fortsat partnerskab gennem Europauniversitetsinitiativet; 
19.	bemærker, at de talrige partnerskaber, som britiske universiteter har haft med universiteter i EU gennem Erasmus+‑programmet, skal genforhandles bilateralt, hvilket udgør en risiko for, at mindre universiteter vil blive udelukket;
20.	er bekymret over de negative virkninger, som den aktuelle situation har for anliggender såsom europæisk suverænitet, da alle europæiske lande, uanset om de tilhører EU-blokken eller ej, skal være i stand til at konkurrere, navnlig med Kina og USA, på strategiske områder såsom industriel innovation, digitalisering, rene energiløsninger og rumudforskning; gentager, at forskningssamarbejde mellem universiteter i Europa, navnlig inden for videnskab og innovation, er afgørende i den henseende;
21.	bemærker, at handels- og samarbejdsaftalen giver Det Forenede Kongerige mulighed for at deltage i Horisont Europa-programmet; minder om, at både uddannelse og forskning er en integreret del af det akademiske samarbejde, og at synergi mellem Horisont Europa og Erasmus+ er en central dimension af programmerne for 2021-2027; tilskynder til, at programmerne Erasmus+ og Horisont Europa betragtes som en pakke;
22.	fremhæver, at alle interesserede nabolande og ligesindede lande, herunder Det Forenede Kongerige, er velkomne til at søge tilknytning til Erasmus+‑programmet og dermed bidrage til de europæiske uddannelsessystemer; beklager den britiske uvillighed til at deltage i de initiativer og foranstaltninger, der har til formål at etablere et ægte europæisk uddannelsesområde inden 2025, hvilket skader samarbejdet yderligere;
23.	minder om, at direktiv 2005/36/EF[footnoteRef:12] om anerkendelse af erhvervsmæssige kvalifikationer ikke længere gælder for Det Forenede Kongerige, og beklager, at handels- og samarbejdsaftalen ikke indeholder bestemmelser, der muliggør gensidig anerkendelse af erhvervsmæssige kvalifikationer; opfordrer indtrængende Det Forenede Kongerige og Kommissionen til at fortsætte dialogen med henblik på at etablere virkningsfulde rammer for gensidig anerkendelse af akademiske og faglige kvalifikationer; gentager, at gensidig anerkendelse af erhvervsmæssige kvalifikationer er til gavn for både Det Forenede Kongerige og EU; [12:  Direktiv 2005/36/EF om anerkendelse af erhvervsmæssige kvalifikationer (EUT L 255 af 30.9.2005, s. 22).	] 

24.	fremhæver, at Det Forenede Kongerige fortsat deltager i det europæiske område for videregående uddannelse ("Bolognaprocessen"); opfordrer indtrængende Det Forenede Kongerige, Kommissionen og medlemsstaterne til at fortsætte deres arbejde hen imod fuld gensidig anerkendelse af akademiske kvalifikationer;
Kultur
25.	minder om, at de kulturelle sektorer og industrier indtager en betydelig plads i Det Forenede Kongerige, idet de bidrog med 109 mia. GBP til den britiske økonomi i 2021 (dvs. helt op til 5,6 % af den britiske økonomi) og ét ud af 11 job var i den kreative økonomi[footnoteRef:13]; bemærker, at de kulturelle sektorer og industrier betragtes som et centralt element i britisk "blød magt" og global indflydelse bredt set[footnoteRef:14]; understreger den iboende værdi af kultur, som fremmer berigelsen af samfundet og bringer folk tættere på hinanden; [13:  Creative Industries Federation, Brexit Report: The impact of leaving the EU on the UK’s arts, creative industries and cultural education – and what should be done, 2016.]  [14:  Underhuset, Udvalget om det Digitale Område, Kultur, Medier og Sport, The potential impact of Brexit on the creative industries, tourism and the digital single market — Second Report of Session 2017–19, 25. januar 2018.] 

26.	fremhæver, at 96 % af britiske kunstnere var imod den britiske udtræden af EU[footnoteRef:15];  [15:  Creative Industries Federation, op. cit.] 

27.	beklager dybt, at handels- og samarbejdsaftalen savner bestemmelser om kultur og de kulturelle og kreative sektorer, hvormed der for både EU-baserede og britiske udøvende kunstnere og hele den kulturelle sektor reelt er sket et "brexit uden aftale";
28.	bemærker, at programmet Et Kreativt Europa ikke blev erstattet af andre kulturprogrammer til støtte for udøvende kunstnere i Det Forenede Kongerige;
29.	opfordrer til at styrke samarbejdet mellem kunstnere fra EU og Det Forenede Kongerige og andre fagfolk i de kulturelle og kreative sektorer og industrier samt til at beskytte deres arbejdstagerrettigheder; bemærker, at adskillige kulturelle organisationer i Det Forenede Kongerige efter brexit har fortsat med at være forbundet med europæiske kulturelle netværk, faglige sammenslutninger og brancheorganisationer gennem deres partnerskaber; udtrykker bekymring over, at holdbarheden af disse forbindelser på mellemlang sigt er i stor risiko, og at de negative virkninger af den britiske udtræden af programmet Et Kreativt Europa vil forøges;
30.	er bekymret over det overdrevne bureaukrati, som den britiske udtræden af EU har skabt for britiske udøvende kunstnere, der ønsker at drage på turné i EU, såvel som for EU-baserede udøvende kunstnere, der ønsker at turnere i Det Forenede Kongerige, hvilket illustreres af de administrative hindringer, som anvendelsen af CITES-reglerne for udøvende kunstnere, der rejser med visse typer musikinstrumenter, der indeholder elementer fra beskyttede arter, giver anledning til; opfordrer til, at der oprettes særlige mekanismer til at lette kunstneres mobilitet og mindske deres bureaukratiske byrde;
31.	bemærker, at der består et væld af migrationsregler EU-medlemsstaterne imellem såsom forskellige visum- og arbejdstilladelsessystemer såvel som told- og momsregler for merchandise, regler om cabotage og grænseoverskridende handel for specialiserede transportvirksomheder, der transporterer merchandise og sceneudstyr mellem Det Forenede Kongerige og EU, hvilket gør det vanskeligt og dyrt for debuterende og uafhængige britiske udøvende kunstnere at turnere i EU eller deltage i europæiske festivaler; bemærker, at udøvende kunstnere i EU er berørt af lignende problemer, når de turnerer i Det Forenede Kongerige;	understreger, at en strømlining af visum- og arbejdsordningerne er i både EU's og de britiske kulturelle og kreative sektorers interesse, og opfordrer indtrængende begge parter til at bestræbe sig på at indgå aftale herom; mener, at sådanne visumordninger bør være en del af en fremtidig EU-ramme for udøvende kunstnere og kulturbeskæftigede;
33.	noterer sig, at en række britiske interessenter inden for den kulturelle sektor har udtrykt deres bekymring over de fremtidige britiske lovrammer for kultur- og medietjenester og afviklingen af gældende EU-ret på dette politikområde;
34.	beklager, at antallet af EU-borgere, der arbejder i de kulturelle og kreative sektorer og industrier i Det Forenede Kongerige, er faldet siden brexit[footnoteRef:16]; [16:  Compendium of Cultural Policies, UK Office for National Statistics.] 

Ungdommen
35.	beklager fraværet i handels- og samarbejdsaftalen af bestemmelser vedrørende unge, ungdomsudvekslinger og ungdomsprojekter, ungdomsdialog og frivilligt arbejde;
36.	understreger betydningen af internationale ungdomsprojekter og frivilligt arbejde, som giver unge mulighed for at udvide deres horisont og samtidig giver appetit på at udforske andre kulturer, hvad der har livslange fordele;
37.	er bekymret over, at næsten ingen af de ungdomsprojekter for børn i skolealderen, som tidligere blev finansieret af Erasmus+ og Det Europæiske Solidaritetskorps, nu finansieres gennem den britiske Turing-ordning;
38.	bemærker med beklagelse manglen på organisationer, der specifikt repræsenterer unge, blandt de britiske civilsamfundsorganisationer, der er udvalgt til at deltage i handels- og samarbejdsaftalens civilsamfundsforum;
39.	bemærker, at skolerejser og ungdomsmobilitet hindres af de nye migrationsregler og nødvendigheden af, at skolerne betaler for hver enkelt elevs visum; anmoder derfor den britiske regering og medlemsstaterne om at oprette en skolerejseordning for unge under 18 år;
40.	bemærker, at au pair-industrien er blevet hårdt ramt af brexit og Det Forenede Kongeriges nye indvandringsregler[footnoteRef:17][footnoteRef:18]; beklager, at au pairer fra EU ikke kan drage fordel af visummet under ungdomsmobilitetsordningen, sådan som au pairer fra udvalgte lande uden for EU kan[footnoteRef:19]; understreger det tab, dette betyder, af færdigheder og kulturelle og sproglige udvekslinger for unge i Europa og Det Forenede Kongerige; [17:  https://www.bloomberg.com/news/articles/2023-06-02/uk-government-killed-au-pair-industry-leaving-british-parents-desperate.]  [18:  Den britiske regerings websted "Employing someone to work in your home" https://www.gov.uk/au-pairs-employment-law/au-pairs]  [19:  Den britiske regerings websted "Youth Mobility Scheme visa" https://www.gov.uk/youth-mobility/eligibility] 

41.	fremhæver, at alle interesserede nabolande og ligesindede lande, herunder Det Forenede Kongerige, er velkomne til at søge tilknytning til programmet Det Europæiske Solidaritetskorps, der fremmer muligheder for frivilligt arbejde og samarbejde mellem unge i hele Europa;
Idræt
42.	beklager manglen på bestemmelser i tilknytning til kapacitetsopbygning af græsrodsorganisationer og faglige organisationer, partnerskaber og udvekslinger inden for sport og e‑sport i handels- og samarbejdsaftalen, har negativ indvirkning på sportssektoren i både EU og Det Forenede Kongerige;
43.	bemærker, at den britiske idrætssektor ikke længere er bundet af Domstolens dom i Bosman-sagen af 15. december 1995[footnoteRef:20], som gav mulighed for fri bevægelighed for spillere og atleter inden for EU; bemærker med bekymring, at denne situation har en negativ indvirkning på EU-idrætsudøvere, der tilhører britiske hold eller deltager i professionelle konkurrencer , da det potentielt set kan begrænse deres antal; er bekymret over, at det kan være til skade for hele transfersystemets funktionsevne og for EU-spillere og EU-klubber, som er afhængige af de midler, der stammer fra transferaftaler; [20:  Domstolens dom af 15. december 1995 i sag C-415/93, Union royale belge des sociétés de football association m.fl. mod Bosman m.fl., ECLI:EU:C:1995:463. ] 

44.	fremhæver, at EU-spillere og -idrætsudøvere siden brexit har haft brug for en arbejdstilladelse for at spille i Det Forenede Kongerige, som det tidligere kun var tilfældet for spillere fra lande uden for EU, hvilket hindrer dem i at deltage i konkurrencer i Det Forenede Kongerige; understreger betydningen af et bedre samarbejde mellem EU og Det Forenede Kongerige i denne henseende;
45.	bemærker, at britiske idrætsudøvere nu er underlagt Schengenreglerne, hvilket kan føre til vanskeligheder i tilfælde af konkurrencer, der finder sted i forskellige europæiske lande inden for kort tid;
46.	bemærker, at Turing-ordningen, der erstatter Erasmus+‑programmet, ikke omfatter en idrætsdel, hvilket skaber mangler i forbindelse med idrætssamarbejdsprojekter; er bekymret for, at dette vil være til skade for breddeidrætten.

